  Анжелика Тихонова корреспондент Спортъя XXVII элькун тол гурт шудонъёсын Пичи Пурга, Вавож но Юкаменск ёросъёс вормизы. Ӵошатсконъёс 24-27 тулыспалэ Вавож ёросын ортчизы. Со сярысь Удмуртилэн тӧроезлэн но кивалтэтэзлэн пресс-службазы ивортӥз. Командаос куспын вормисьёсты ёросъёсын улӥсьёслэн лыдзыя куинь группая учкизы. Ӵошатскисьёсты кубокъёсын но медальёсын Удмуртиысь физкультурая, спортъя но егитъёсын ужан политикая министрлэн нырысетӥ воштӥсез Денис Парахин но Вавож ёрослэн тӧроез Олег Овчинников пусйизы. Спортъя 27-тӥ элькун тол гурт шудонъёс котькуд спортсменлэн но тренерлэн, учкисьлэн но висисьлэн тодазы кылёзы. Валтӥсез, ваньзы ик татын ог-огенызы кусып воземзылэсь мылкыд басьтӥзы. Тау карисько мыло-кыдо пыриськемды но синмаськымон вормонъёсты понна Олег Овчинников, Вавож ёрослэн тӧроезОзьыен, 22 сюрслэсь трос улӥсен ёросъёс пӧлын вормизы: 1-тӥ инты – Пичи Пурга ёрос; 2-тӥ инты – Ува ёрос; 3-тӥ инты – Дэри ёрос. 22 сюрсозь улӥсен ёросъёс пӧлын: 1-тӥ инты – Вавож ёрос; 2-тӥ инты – Шаркан ёрос; 3-тӥ инты – Якшур-Бӧдья ёрос. 12 сюрсозь улӥсен ёросъёс пӧлын: 1-тӥ инты – Юкаменск ёрос; 2-тӥ инты – Сьӧлта ёрос; 3-тӥ инты – Дэбес ёрос. Куасэн бызьылонъя ӵошатсконъёс Нюрдор-Котьяысь выль куас базаын ортчизы.  Воргоронъёс пӧлын эстафетаосын нырысетӥ интыосты басьтӥзы: 1-тӥ инты – Якшур-Бӧдья ёрос (Тимофей Смирнов, Виталий Дьяконов, Владимир Дьяконов, Александр Ившин); 2-тӥ инты – Кез ёрос (Артём Чечегов, Роман Иванов, Павел Белослудцев, Виктор Иванов); 3-тӥ инты – Алнаш ёрос (Родион Иванов, Анатолий Зайцев, Сергей Захаров, Владимир Лекомцев). Нылкышноос пӧлын: 1-тӥ инты – Ува ёрос (Софья Шигарева, Ольга Веретенникова, Елизавета Шигарева, Ксения Салтыкова); 2-тӥ инты – Пичи Пурга ёрос (Елена Семёнова, Ольга Никитина, Светлана Филимонова, Анна Зернова); 3-тӥ инты – Вотка ёрос (Дарья Врламова, Раиса Михайлова, Анастасия Булдакова, Елизавета Малкова). Куасэн бызьылонъя командаос пӧлын вормисьёс луизы: 1-тӥ инты – Пичи Пурга ёрос; 2-тӥ инты – Якшур-Бӧдья ёрос; 3-тӥ инты – Вавож ёрос. Полиатлонын висъяськизы: 1-тӥ инты – Сарапул ёрос; 2-тӥ инты – Юкаменск ёрос; 3-тӥ инты – Дэри ёрос. Баскетболъя шудонъёс Водӟи черкогуртысь выльдэм спортзалын ортчизы.  Воргоронъёс пӧлын вормизы: 1-тӥ инты – Яр ёрос; 2-тӥ инты – Дэри ёрос; 3-тӥ инты – Ува ёрос. Нылкышноос пӧлын: 1-тӥ инты – Ува ёрос; 2-тӥ инты – Дэри ёрос; 3-тӥ инты – Вавож ёрос. Хоккеен шудонъя вожвылъяськонъёс Вавожысь йӧ вылын ортчизы. 1-тӥ инты – Эгра ёрос; 2-тӥ инты – Дэри ёрос; 3-тӥ инты – Якшур-Бӧдья ёрос. Пусъём, Эгра ёрослэн командаез одӥг шудонзэ но ӧз келя но котькуд шудонын капкаосаз кык шайбалэсь трос ӧз лэзья. Спортэн вырись семьяос дартсын, куасэн бызьылонъя эстафетаын, «Физическая культура» школа программаысь темаосъя визьсынанын кужмооссэ шараязы. Ныл пиналэн семьяос пӧлын вормизы: 1-тӥ инты – Алексеевъёс (Можга ёрос); 2-тӥ инты – Злобинъёс (Юкаменск ёрос); 3-тӥ инты – Дзюинъёс-Салтыковъёс (Глаз ёрос). Пи нылпиен семьяос пӧлын: 1-тӥ инты – Рычковъёс (Шаркан ёрос); 2-тӥ инты – Нургалиевъёс (Сарапул ёрос); 3-тӥ инты – Чучалинъёс (Вавож ёрос). Муниципал кылдытэтъёслэн тӧрооссы пневматика винтовкаысь ыбылӥськизы, дартс шудӥзы, куасэн бызьылӥзы. Йылпумъянъёс ас чотазы но, командаос чотэ но лэсьтӥзы. 1-тӥ инты – Сьӧлта ёрос; 2-тӥ инты – Можга ёрос; 3-тӥ инты – Дэри ёрос. Пусъём, ньыль нунал ӵоже 25 ёросъёсысь оглом 1 сюрслэсь трос спортсменъёс куасэн бызьылонын, полиатлонын, баскетболэн, хоккеен, шахматэн, шашкиен шудонын, спортэн вырись семьяос но кивалтӥсьёс пӧлын кужмооссэ шараязы. Азьланяз Удмуртиысь тужгес кужмо спортсменъёслэн командазы Спортъя огъяросси тол гурт шудонъёсы мыноз. Ӵошатсконъёс 16-20 южтолэзе Пермьын ортчозы. Нош 2022-тӥ арын Спортъя 28-тӥ элькун тол гурт шудонъёс Сарапул ёросын радъяськозы. Тегъёс: Спорт Вавож Удмуртия гуртшудонъёс  